Lisandusi mõtete ja uudiste vabale levikule Eestis

"Lisandusi mõtete ja uudiste vabale levikule Eestis" oli tsensuurivaba omakirjastuslik kroonika, mis ilmus Eestis aastatel 1978–1987 (kokku 25 kogu).

"Lisanduste..." esimene tegevtoimetaja oli Jüri Adams, seejärel Viktor Niitsoo, tema arreteerimise järel Arvo Pesti. Arvo Pesti vahistamise järel oli tegevtoimetaja vangist vabanenud Mati Kiirend.

"Lisandused..." ilmusid kirjutusmasinal paljundatult põranda all, ning pärast seda, kui Eestis ägenesid nõukogude võimu repressioonid sõnavabaduse vastu, ka välismaal – Eesti Vangistatud Vabadusvõitlejate Abistamiskeskuse hoole all Stockholmis. 

"Lisandustes..." avaldati NSV Liidus inimõiguste rikkumisi käsitlevaid pöördumisi maailma avalikkuse poole ning kirjeldati inimõiguste rikkumisi ja kohtuprotsesse dissidentide üle. Avaldati ka artikleid Eesti ajaloost, olukorrast Lätis, Leedus ja Ida-Euroopa riikides.Peep Pillak. Arvo Pesti mälestuseks Tuna nr 4, 2010; lk 151.

Vaata ka
Omakirjastuslik tegevus Eestis

Viited

Kirjandus ja välislingid

 Lisandusi mõtete ja uudiste vabale levikule Eestis. 1. kd, kogud 1-7: 1978-1980. Stockholm: Eesti Vangistatud Vabadusvõitlejate Abistamiskeskus, 1984. ISBN 9789949363537
 Lisandusi mõtete ja uudiste vabale levikule Eestis. 2. kd, kogud 8-13: 1980-1981. Stockholm: Eesti Vangistatud Vabadusvõitlejate Abistamiskeskus, 1984. ISBN 9789949363544
 Lisandusi mõtete ja uudiste vabale levikule Eestis. 3. kd, kogud 14-19: 1982-1984. Stockholm: Eesti Vangistatud Vabadusvõitlejate Abistamiskeskus, 1986. ISBN 9789949363551
 Lisandusi mõtete ja uudiste vabale levikule Eestis. 4. kd, kogud 20-25: 1985-1987. Stockholm: Eesti Vangistatud Vabadusvõitlejate Abistamiskeskus, 1988. ISBN 9789949363568

Kategooria:Eesti NSV
Kategooria:Kroonikad
Kategooria:Omakirjastuslik tegevus Eestis
Kategooria:Eesti vastupanuliikumine